Rockegruppa Kino

Kino (russisk skrift Кино) var eit russisk rockeband leidd av Viktor Tsoj, og var eit av dei største russiske musikkgruppene i Sovjetunionen på 1980-talet.

Dei fleste songane til Kino var skrivne av Viktor Tsoj, og tekstane hans var enkle, men vert rekna som gode. Ideen om fridom og demokrati går litt igjen (ein song vart kalla «Anarki»), men i det store og heile var ikkje bandet så veldig politisk, og dei fleste songane handlar om liv, død og kjærleik. Dagleglivet var òg ein del av Kino sine songar (til dømes har dei ein song som handlar om elektritsjka, toget som går i undergrunnane i Russland).

Musikken til Kino har ofte blitt samanlikna med engelskspråklege band frå same tida som The Smiths, The Cure, Depeche Mode og Joy Division. Sannsynlegvis hadde desse banda direkte påverknad på Kino. I tillegg var Kino påverka av russiske songarar som Vladimir Vysotskij.

 Soge 
Bandet vart danna sommaren 1981 i Leningrad i Sovjetunionen (i dag St. Petersburg i Russland) som eit punkrock-band kalla Garin i giperboloidy (etter ein roman av Aleksej Nikolaevitsj Tolstoj kalla Giperboloid inzhenera Garina) av Tsoj, Aleksej Rybin og Oleg Valinskij. Eit år seinare skifta bandet namn til Kino (som tyder det same på norsk som på russisk, men vert uttalt utan kj-lyd). Sidan rock vart rekna for å vere «anti-sovjetisk», spelte berre Kino, som andre rockeband, i halvvegs undergrunnsklubbar og i leilegheitene til musikarar (såkalla kvartirniks).

Sommaren 1982 kom Kino sitt første album, 45 (som var lengda på albumet i minutt). Plata vart spelt inn i lag med musikarar frå bandet Akvarium, og vart sakte distribuert gjennom undergrunnskanalar og bandet vart litt kjend.

Bandet slo først gjennom med albumet Notsj (Natt) i 1986, og seks songar frå plata vart gjeve ut på samleplata Red Wave: 4 Underground Bands from the USSR i USA i 1986.

Som følgje av at Perestroika opna opp for blant anna rockemusikk, kom Kino ut av undergrunnen, og i 1988 gav dei ut albumet Gruppa Krovi (Blodtype) i lag med filmen Igla (Nåla), som hadde Tsoj i rolle. Bandet vart på denne tida svært populært.

mini|Tsoj-vegg i ei gate i Moskva
Dei neste to åra gav bandet ut eit anna album og spelte fleire konsertar i Sovjetunionen og utanlands føre store publikum. Den siste konserten bandet spela var på Olympiastadion i Moskva i 1990. Etter denne konserten reiste Tsoj til Riga for å spele inn vokal til det neste arbeidet deira. På veg heim til St. Petersburg 14. august 1990 kolliderte Tsoj med ein buss. Bilen vart totalt øydelagt, og Tsoj omkom. Bandet med vokalinnspelinga overlevde utruleg nok, og resten av bandet spelte inn resten av albumet, som kom ut i 1990 utan tittel. Det vert derimot ofte kalla Tsjiornyj Albom (Det Svarte Albumet), fordi det har eit heilt svart omslag.

Bandet var så ekstremt populært i Sovjetunionen at ein kunne sjå orda «» (russisk for Tsoj lever!) og «» på kvar ein vegg over heile landet. Å skrive desse orda vart nesten som eit rituale til minne om Tsoj blant tilhengjarane til bandet, og sjølv i dag kan ein sjå desse orda som ein del av grafittien rundt om i byane.

 Medlemmar 
 Viktor Tsoj () – vokal og gitar
 Jurij Kasparjan () – gitar
 Igor Tikhomirov () – bass
 Georgij Gurjanov () – trommer

 Diskografi 
 Studioalbum 

1982    45   
  1984Natsjalnik Kamtsjatki (Meisteren av Kamtsjatka)
 1985   Eto Ne Ljubov (Dette er ikkje kjærleik)   
   1986   Notsj (Natt)   
  1988   Gruppa Krovi (Blodtype)   
   1989   Zvezda Po Imeni Solntse (Ei stjerne kalla Sola)   
   1990   Tsjornyj Albom (Det svarte albumet)

 Samleplater og demoar 

1982    Neizvestnyje Pesni Viktora Tsoj (Ukjende songar av Viktor Tsoi)
  198346 
 1986   Red Wave 
   1989   Poslednij Geroj (Den siste helten)   
  2000   Istorija Etogo Mira (Soga om denne verda)
   2002   Kino v Kino (Kino på kino)   
   2002   Poslednije Zapisi (Dei siste innspelingane)

 Konsertalbum 
1985    Kontsert v Rok-Klube (Konsert på Rok-Klube)
  1987Kontsert v Dubne (Konsert i Dubne) 
 1988   Akustitsjeskij Kontsert (Den akustiske konserten)

 Bakgrunnsstoff 
 Мир КИНО (KINO si verd), ei fanside for Tsoj med frie mp3ar, på russisk og engelsk 
 Kinoman, ei Tsoj/Kino fanside på russisk
 Boshetunmai, ei Tsoj/Kino fanside på engelsk
 Igla på IMDB
 Kino på MusicBrainz
 KINOPROBY: Heimesida til eit tributband frå Portland, Maine i USA
 Russisk musikk på nettet: Kino, enkelte tekstar oversett til engelsk 
 Kinomania - ei fanside

Kategori:Russiske rockegrupper
Kategori:Russisk rock
Kategori:New Wave-grupper
Kategori:Musikkgrupper frå 1980-talet
Kategori:Musikkgrupper skipa i 1981
Kategori:Rockegruppa Kino
Kategori:Musikkgrupper frå St. Petersburg
Kategori:Musikkgrupper oppløyste i 1990